(241)
 В отговор същите сдружения на ползватели заявиха, че Комисията не е успяла да извърши цялостна проспективна оценка (т.е. след РПРП) предвид срива на цените на газа (65) и паралелното увеличение на цените на АН (въз основа на прогнозите на собственото проучване на пазара (66)) в Съюза.
 (242)
 Всъщност според Световната банка (67) цената на природния газ в Европа е започнала да намалява през 2019 г., като през 2021 г. ще започне да се вдига и ще достигне нивото от 2016 г. (началото на разглеждания период) през 2023 г. След констатациите от настоящото разследване, както е посочено в съображение 223, продажната цена на АН е следвала тенденцията на цените на природния газ в Съюза през разглеждания период. Следователно няма причина да се предвидят различни тенденции в бъдеще. Не бяха представени допълнителни доказателства относно развитието на цените на АН във връзка с цените на природния газ в Съюза, което да позволи да се постави под въпрос връзката между двете. Поради това твърдението беше отхвърлено.
 (243)
 Същите сдружения на ползватели заявиха освен това, че Комисията е отрекла, противно на всички налични факти (68), съществуването на значителна „пазарна надценка“ за АН в Съюза в сравнение с АН в другите региони.
 (244)
 На първо място, така наречената „пазарна надценка“, изчислена от сдруженията на ползвателите, е разликата между спот цените на АН (т.е. сключените сделки по продажба, оферти, предложения) във Франция и Черноморския регион през разглеждания период (69). Поради това те не могат да бъдат убедителни, когато се сравняват с действителните цени на АН на сключените и проверени сделки по продажби на включените в извадката производители от Съюза (70), както е посочено в съображение 199. На второ място, по време на разследвания период в рамките на настоящото разследване действителните цени на АН в Съюза са били по-ниски от спот цените на АН в Черноморския регион (71) (както са представени от сдруженията през ноември 2019 г. (72)) за всички включени в извадката дружества. Двата набора цени са представени по-долу.
 Таблица 12
 Спот цени на АН в Черноморския регион спрямо средните цени на продажбите в Съюза на производителите от Съюза
 2016 г.
 2017 г.
 2018 г.
 Разследван период
 Ниво на доставка на АН за големи количества, ниво на доставка франко превозвач (FCA) в Черноморския регион, пристанище на ЕС (EUR/тон)
 [192 – 197]
 [212 – 217]
 [200 – 205]
 [210 – 215]
 Средна продажна цена в Съюза на производителите от Съюза (EUR/тон)
 191
 199
 204
 219
 Източник: изявление на AGBP и IFA от 5.11.2019 г. и проверени отговори на въпросника от включените в извадката производители от Съюза.
 (245)
 Както се вижда от данните, предоставени от сдружението на земеделските стопани, и проверените данни за продажбите на промишлеността на Съюза, през 2016 г. и 2017 г. цените в Съюза всъщност са били по-ниски от цените, предоставени от сдружението на земеделските стопани като глобални цени. През 2018 г. те са били на подобно равнище, а след това по време на РПРП цените в Съюза са били едва незначително по-високи (с по-малко от 9 EUR/тон или по-малко от 4 %). Поради това